ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Άσπρη πέτρα ξέξασπρη κι απ' τον ήλιο ξεξασπρότερη.
Μια κούπα καπακωτή, μια κούπα ξεκαπάκωτη.
Άσπρη πέτρα ξέξασπρη κι απ' τον ήλιο ξεξασπρότερη.
Καλημέρα, καμηλιέρη, καμηλιέρη, καλημέρα.
Εκεί στον χώρο του στέμματος...
γύρω απ' τα θνητά μηλίγγια του βασιλιά,
ο Χάρος έχει την αυλή του, εκεί κάθεται ο σαχλός.
Ως Πρόεδρος του Εραλδικού Κολεγίου, πάντοτε πορευόμουν με μία βασική αρχή,
που μου έχει φανεί εξαιρετικά χρήσιμη ως τώρα.
Ποια;
Όποτε είναι εφικτό, μην αλλάζεις απολύτως τίποτα.
Κάνε τα πράγματα όπως ακριβώς γίνονταν πριν.
Στην περίπτωση της ανακήρυξης του Πρίγκιπα Κάρολου
ως Πρίγκιπα της Ουαλίας, δεν βλέπω...
τους λόγους να μην τηρηθεί με κάθε λεπτομέρεια
η ανακήρυξη του προηγούμενου Πρίγκιπα της Ουαλίας,
το 1911.
Και για όσους από εμάς δεν είχαμε την ευκαιρία...
Ούτε και μας ενδιέφερε πάντως.
...να γνωρίζουμε τις λεπτομέρειες της προηγούμενης ανακήρυξης...
Παράταξη 15.000 στρατιωτών,
παρουσία καταδρομικού κλάσης Ντέβονσιρ ανοιχτά του Χόλιχεντ,
είκοσι ένας κανονιοβολισμοί από το Βασιλικό Πυροβολικό,
τιμητικό άγημα από το Ναυτικό και τους Πεζοναύτες,
δύο επιλαρχίες ιππικού της γραμμής, ένα απόσπασμα του...
Συνέχιζε αδιάκοπα,
και αυτό που περιέγραψε δεν ήταν τόσο μία ανακήρυξη,
όσο μία εισβολή.
Και υπάρχει η αίσθηση
πως μας δίνεται μία πρώτης τάξης ευκαιρία να είμαστε...
πιο ευαίσθητοι, ανοιχτοί,
ώστε η τελετή να μη δίνει την αίσθηση...
της φεουδαρχικής καταπίεσης,
αλλά κυρίως να δίνει το χρίσμα σε ένα γνήσιο τέκνο της Ουαλίας.
Ο γιος μου δεν είναι Ουαλός. Μόνο συμβολικές κινήσεις μάς μένουν.
Οι συμβολικές κινήσεις έχουν δύναμη.
Τι θα λέγατε να πήγαινε εκεί, να σπούδαζε εκεί,
και να μάθαινε κάποια ουαλικά,
ώστε να απευθυνθεί στον λαό στη μητρική του γλώσσα;
Ο πρίγκιπας Κάρολος βρίσκεται στο Κέιμπριτζ,
κι είναι ικανοποιημένος εκεί, επιτέλους,
ως προς τις σπουδές και την προσωπική ζωή του.
Του αρέσει η υποκριτική.
Η υποκριτική;
Ναι.
Έτσι έχει τη δυνατότητα να εκφραστεί.
-Ένα ευαίσθητο στάδιο της ανάπτυξής του. -Το κατανοώ αυτό.
Όμως και η Ένωση βρίσκεται σε ευαίσθητο στάδιο.
Οι μυστικές υπηρεσίες έχουν εντοπίσει κάποια μουρμουρητά, κυρία.
Κάτι παραπάνω από μουρμουρητά.
Γρυλίσματα.
Κορόνες απόσχισης, κορόνες εθνικισμού,
σε μία περιοχή που παλαιόθεν νιώθει ριγμένη,
παραμελημένη, παραγνωρισμένη.
Το σκεπτικό της κυβέρνησης ήταν...
να τον πάρουμε απ' το Κέιμπριτζ
και να τον στείλουμε Ουαλία.
Για ένα τρίμηνο.
Πιστεύουμε ότι θα εξυπηρετούσε πολύ.
Η κυβέρνηση πρότεινε, και συμφωνούμε, να πας ένα τρίμηνο στο πανεπιστήμιο εκεί.
Για να μάθεις τη γλώσσα.
-Μα... -Δεν έχει μα.
Μα είμαι πολύ καλά στο Κέιμπριτζ.
Κι επιπλέον μόλις μου έδωσαν έναν υπέροχο ρόλο.
-Το ξέρω, μα... -Αφού δεν έχει μα.
Μα ενίοτε το καθήκον μάς επιβάλλει να βάλουμε προσωπικά αισθήματα...
-Και επιπολαιότητες. -...στην άκρη.
Ωραία. Τακτοποιήθηκε.
Έλα. Φόξι, πάμε.
Γιατί με σένα δεν είναι ποτέ έτσι;
Όλο φαρμάκι και απάθεια;
Γιατί εγώ είμαι αδιάφορη.
Εύχομαι να ήταν έτσι μαζί μου. Θα υποδήλωνε ότι σημαίνω κάτι.
Πίστεψέ με, δεν θα σου άρεσε στ' αλήθεια.
Θα μου άρεσε.
Θα τη φοβέριζα κι εγώ.
Σε ενδιαφέρει να αλλάξουμε θέσεις; Να γίνεις η διάδοχος;
Όχι αν πρέπει να πάω στην Ουαλία.
ΑΜΠΕΡΣΤΓΟΥΙΘ, ΟΥΑΛΙΑ
Ζούμε σκοτεινές εποχές για την Ουαλία.
Η χώρα μας ποτέ μέχρι σήμερα δεν είχε αντιμετωπίσει τέτοιες δυσκολίες,
και ποτέ μέχρι σήμερα οι Ουαλοί δεν έχουν νιώσει τόσο ανήμποροι
να προβούν στις αλλαγές που θέλουμε και χρειαζόμαστε.
Έφτασε επιτέλους ο καιρός να αποκτήσουμε αυτοτέλεια.
Ώστε οι αποφάσεις που αφορούν την Ουαλία να λαμβάνονται στην Ουαλία,
από τους Ουαλούς και στην ουαλική γλώσσα.
Σας ευχαριστώ πολύ.
-Καλημέρα, Μπέθαν. -Καλημέρα, Τέντι. Καλή σου τύχη.
Καλή μου τύχη; Γιατί;
Θα δεις.
Τέντι.
Γνωρίζεις τον πρόεδρο του πανεπιστημίου, τον σερ Μπεν Μπόουεν Τόμας.
-Κύριε Μίλγουορντ. -Καλημέρα.
-Και ο κύριος... -Μάικλ Αντίν.
...είναι από τον Οίκο της βασίλισσας.
Τέντι,
θα έρθει ένας ξεχωριστός επισκέπτης στο Αμπερστγουίθ αυτό το τρίμηνο,
για να μάθει ουαλικά.
Η Αυτού Υψηλότητα ο πρίγκιπας Κάρολος.
Και θα θέλαμε να είσαι ο δάσκαλός του.
Αστειεύεστε.
Αν το έχετε ξεχάσει, είμαι ο αντιπρόεδρος του Πλάιντ Κάμρι.
Είμαι δημοκρατικός κι εθνικιστής.
Ξέρετε τι πιστεύω για το αξίωμα του Πρίγκιπα της Ουαλίας,
πρόκειται για ηγεμονία που μας επιβλήθηκε παράνομα
από έναν δυνάστη κατακτητή.
Το Αμπερστγουίθ...
είναι το Πανεπιστήμιο της Ουαλίας.
Το Τμήμα Ουαλικών είναι το κορυφαίο στη χώρα,
κι εσύ είσαι ο πιο καλός κι ευφυής δάσκαλος.
Εσύ ισχυρίστηκες
ότι είναι εφικτό να μάθει κάποιος σχετικά καλά τα ουαλικά
σε σχετικά μικρό διάστημα.
Αναφερόμουν σε Ουαλούς πολίτες.
Μάθαμε ότι έχετε συγκεκριμένη τεχνική.
Πού αλλού να στραφεί;
-Στον Φρεντ Τζάρμαν στο Κάρντιφ. -Όχι.
Στον Κέιριν Γουίλιαμς στο Μπάνγκορ.
Δεν μπορείτε να μ' αναγκάσετε.
Θα ήταν παραβίαση ολόκληρης της ιδεολογίας μου.
Δεν καταλαβαίνω.
Ο ουαλικός εθνικισμός είναι το άρθρο της πίστης μας, η ιδεολογία μας,
αυτό που στηρίζει ουσιαστικά τον γάμο μας.
Και τώρα επιλέγεις να υπηρετήσεις
ακριβώς αυτό το οποίο πολεμάμε!
Αυτή ήταν κι εμένα η πρώτη μου αντίδραση, αλλά σκέψου το.
Η κυβέρνηση των Εργατικών τους έπεισε να γίνει η ομιλία...
στα ουαλικά.
Συνειδητοποιείς πόσοι άνθρωποι θα το παρακολουθήσουν ζωντανά;
Μπορεί να είναι τεράστιο βήμα για το κίνημά μας.
"Καλώς ήρθατε στην Ουαλία".
ΝΑΙ ΣΤΗΝ ΕΠΑΝΑΣΤΑΣΗ ΟΧΙ ΣΤΟΝ ΠΡΙΓΚΙΠΑ
Ευχαριστώ, γεια σας.
Ευχαριστώ που ήρθατε.
-Υψηλότατε. -Γεια σας, χαίρω πολύ.
-Καλώς ήρθατε, Υψηλότατε. -Ευχαριστώ.
Περάστε.
Γεια σας!
Ευχαριστώ που ήρθατε!
Γύρνα σπίτι σου!
Κύριε, περάστε.
Δεν είσαι Ουαλός!
Και δεν θα γίνεις ποτέ!
Υψηλότατε,
ο κος Έντουαρντ Μίλγουορντ.
Χαίρω πολύ.
Κάρολε.
Η...
Αυτού Υψηλότητα!
Αν μου επιτρέπετε,
προτιμώ να σας απευθύνομαι όπως σε όλους τους φοιτητές μου.
Επίσης θαρρώ ότι είθισται υπόκλιση με το κεφάλι.
Ελπίζω ότι αυτό αρκεί.
Καθίστε.
Λοιπόν, σας αφήνω μόνους.
Είμαι πολύ ευγνώμων γι' αυτό.
Ελπίζω να παραμερίσετε τα αισθήματά σας.
Εικάζω ότι είστε εθνικιστής.
Είμαι εκπαιδευτικός.
-Αφήνετε απέξω την ιδεολογία σας; -Όχι.
Χάρη στην ιδεολογία μου έρχομαι εδώ κάθε μέρα,
και αν πιστεύω, που το πιστεύω,
ότι όλοι δικαιούνται πανεπιστημιακή εκπαίδευση,
τότε θα ήμουν υποκριτής αν δεν πρόσφερα το προνόμιο αυτό
σε όσους είναι στην κορυφή, όπως σε όσους είναι χαμηλά.
Δεν εγκρίνετε όμως...
εμένα.
Δεν έχω τίποτα εναντίον σας.
Έχετε με τον ρόλο μου ή τον ρόλο της οικογένειάς μου.
Δεν θεωρώ ότι αντιπαρατάσσομαι γενικά.
Συμπαρατάσσομαι.
Με τη χώρα μου, τον πολιτισμό μου,
και τη γλώσσα μου πάνω απ' όλα.
Θεωρείτε όμως ότι η ύπαρξη του Στέμματος έρχεται σε αντίθεση με αυτό.
Θεωρώ ότι επιβάλλει μία ομοιογένεια,
η οποία εξ ορισμού καταπνίγει την ουαλική ταυτότητα,
με μία πανταχού παρούσα βρετανικότητα.
Μα η Ουαλία...
είναι η Βρετανία.
Η Βρετανία είναι η Ουαλία. Στην ιστορία πάντα πολεμούσαμε μαζί.
-Με τον Ερρίκο Ε' στη Μάχη του Αζενκούρ. -Ναι.
Οι Ουαλοί, στο διάβα της ιστορίας, έχουν ματώσει
για τις κατακτήσεις του Στέμματός σας, και γιατί;
Αναρωτιέμαι.
Για ποιο λόγο;
Κοιτάξτε, δεν είχα σκοπό να κονταροχτυπηθώ μαζί σας.
Δεν είναι δίκαιο.
Ήρθατε να μάθετε ουαλικά.
Εδώ είμαστε.
Εκεί.
Ευχαριστώ.
Μαθαίνουμε μέσω της μίμησης.
Όπως συμβαίνει στη ζωή,
αν προσποιηθείς αρκετά, μπορεί να γίνεις αυτό που παριστάνεις.
Καλημέρα.
Πώς λέγεσαι;
Ξέρεις ουαλικά;
Τι κάνεις;
Γεια!
Μου λείπει κιόλας το Κέιμπριτζ.
Και αυτό το μέρος είναι λίγο... μουντό.
Στην Ουαλία είσαι, τι ήθελες; Περίμενε.
Περίμενε.
Περίμενε, Κάρολε.
Πώς είναι οι άλλοι μαθητές; Κοντοί, τριχωτοί και θυμωμένοι;
Τι;
Έτσι δεν είναι οι Κέλτες;
Τριχωτοί κι οργισμένοι, με μεγάλα φρύδια,
κοκκινομούρηδες,
καμπούρηδες υπό το βάρος μίας πατρογονικής πικρίας;
Πάντως δεν είναι και πολύ φιλικοί.
Όταν ερχόμουν είδα μία πινακίδα.
"Καλώς ήρθατε στην Ουαλία".
Θα μπορούσε να λέει "Στα τσακίδια".
Δεν θα κρατήσει πολύ.
Μία αιωνιότητα, τρεις μήνες.
-Θα περάσουν χωρίς να το καταλάβεις. -Θα περάσουν βασανιστικά μάλλον.
Είσαι πολύ κλαψιάρης.
Τι θα κάνουμε με σένα;
Να με πάρετε από εδώ.
-Θα σε επισκεφτώ. -Δεν πρόκειται.
Έχεις δίκιο, δεν πρόκειται.
Ψηλά το κεφάλι, κανείς δεν συμπαθεί τους μίζερους.
Και μολονότι πρόκειται για έναν ακόμη φοιτητή
στα μάτια των διδασκόντων,
θα μας επιτρέψετε αυτήν την πιο αποκλειστική υποδοχή
στο πανεπιστήμιό μας.
Και... ελπίζουμε
να είναι η αρχή μίας μακράς και ικανοποιητικής σύμπραξης,
και ίσως, εν καιρώ, να μας τιμήσει και ως ευεργέτης, όταν γίνει βασιλιάς.
Για τον Πρίγκιπα της Ουαλίας.
-Για τον Πρίγκιπα της Ουαλίας. -Ευχαριστώ.
Πώς σας φαίνονται οι εγκαταστάσεις μας, κύριε;
Η βιβλιοθήκη μας διαθέτει εξαιρετικό αρχείο, συμφωνείτε;
Ομολογώ ότι δεν κατάφερα να πάω στη βιβλιοθήκη ακόμη.
Δεν πήγατε στη βιβλιοθήκη;
Νόμιζα ότι ο κος Μίλγουορντ σας προσφέρει μία σφαιρική ουαλική μόρφωση.
Του προσφέρει.
Του προσφέρω δηλαδή.
Και παροτρύνουμε τους φοιτητές μας...
να επιλέγουν αυτοβούλως τα επιπλέον αναγνώσματα.
Πώς πάει η ομιλία;
Θα μοιάσετε στον ίδιο τον Λιουέλιν απ Γκρίφιντ
πολύ σύντομα, χωρίς αμφιβολία.
Συγγνώμη, ποιος;
Ο Λιουέλιν...
Είναι...
απόφοιτος ή...
Θα το διδαχτούμε μεθαύριο.
Μετέφρασα τον πρόλογο της ομιλίας σας, την έστειλαν τα ανάκτορα.
Και; Πώς σας φάνηκε;
Δεν μπορώ να κρίνω το περιεχόμενο, θα πείτε ό,τι σας αρέσει
ή ό,τι σας πουν.
Η πιο δυσκολοπρόφερτη λέξη για εσάς θα είναι η "ατμόσφαιρα".
Θυμίζει λεκτικό στίβο μάχης,
με τους χειρότερους ήχους σκορπισμένους τυχαία σαν παγίδες.
Χωρίστε τους.
Επομένως...
-Κρατήστε το "ου". -Προσπαθώ.
Ωραία.
Πάμε απ' το τέλος.
Με τον λάρυγγα.
Καλύτερα.
Σαν τα τριβόμενα.
Ξέρω ποια είναι τα τριβόμενα.
Κάνουμε προθέρμανση πριν τις παραστάσεις.
Ή στα ουαλικά...
Το πιάσατε;
Και λατρεύω τους γλωσσοδέτες.
Ανεβαίνω, κατεβαίνω, μπαινοβγαίνω
κι ανεβομπαινοβγαινοκατεβαίνω.
Βρίσκω πόρτες κλειδωτές,
κλειδωμένες και κλειδαροαμπαρωμένες.
Είχαμε μια συκιά ορθή και βερυκυκλωτή, που 'κανε σύκα ορθά και βερυκυκλωτά.
Πάει ο συκοφάγος ο ορθός και βερυκυκλωτός, να φάει τα σύκα τα ορθά, τα βερυκυκλωτά.
Ο Ρουμπής ο κουμπής, ο ρουμποκομπολογής,
πήγε να ρουμπέψει, να κουμπέψει, να ρουμποκομπολογέψει,
και τον 'πιάσαν οι ρουμπήτες, οι κουμπήτες, οι ρουμποκομπολογήδες
και του 'κόψαν τα ρουμπιά του, τα κουμπιά του, τα ρουμποκομπολογιά του.
Κατανοώ ότι όλα τα βλέπετε σαν αστείο.
Κατέστη σαφές χτες.
"Πού είναι η βιβλιοθήκη; Ποιος Λιουέλιν;"
Άραγε σας περνάει απ' το μυαλό
πόσο ντροπιαστικό ήταν για όλους μας;
Πόσο εξευτελιστικό;
Το ότι δεν ξέρατε.
Ως δάσκαλός σας,
θα σας ζητήσω μία χάρη.
Δείξτε μας σεβασμό,
και δώστε μία αχνή εντύπωση
ότι ενδιαφέρεστε για όλα αυτά,
μέχρι να φύγετε
και να μην ξανάρθετε, όπως κι οι προηγούμενοι Πρίγκιπες.
ΙΣΤΟΡΙΑ ΤΗΣ ΟΥΑΛΙΑΣ
Τι διαβάζεις;
Την ομιλία του Κάρολου.
Ο πρωθυπουργός θεωρεί ότι είναι πολύ στεγνή κι αυστηρή.
Και εφόσον πρόκειται για την επίσημη παρουσίασή του,
ίσως επιτρέψουμε στον Κάρολο να επεξεργαστεί την ομιλία,
για να τον εκφράζει περισσότερο.
Το θεωρείς συνετό;
Η ομιλία έχει συνταχτεί από ειδήμονες στη διπλωματία και στο σύνταγμα.
Θέλεις πραγματικά... να βάλει ο Κάρολος το χέρι του;
Εγώ τροποποίησα τον παρθενικό μου λόγο στην Κοινοπολιτεία, στα 21 μου, θυμάσαι;
Θυμάμαι.
Ήσουν στο Κέιπ Τάουν.
-Αφού μας χώρισαν. -Ναι.
Τέσσερις ατελείωτοι μήνες.
Ήλπιζαν ότι θα με ξεχνούσες.
Με τίποτα.
Τέλος πάντων...
Τότε ήσουν εσύ.
Τώρα είναι ο Κάρολος.
Εντελώς άλλο καπέλο.
Ναι.
Τελικά βρήκα τον δρόμο για τη βιβλιοθήκη.
Τώρα γνωρίζω ποιος ήταν ο Λιουέλιν απ Γκρίφιντ.
Ο πρώτος και αληθινός πρίγκιπας της Ουαλίας.
Τον τίτλο του τον έδωσε ο Βασιλιάς της Αγγλίας, Ερρίκος Γ',
δολοφονήθηκε λίγα χρόνια μετά απ' τον γιο του Ερρίκου, τον Εδουάρδο Α',
που πήρε τον τίτλο του Λιουέλιν και τον έδωσε στον γιο του,
έξω απ' το Κάστρο Κερνάρφον.
Η μεγάλη προδοσία.
Αλλά η αρχαία ελπίδα παραμένει.
Μία προφητεία.
Μία μέρα θα εμφανιστεί ένας πρίγκιπας στην Πύλη της Ελεονώρας στο Κερνάρφον,
και θα είναι ένα γνήσιο και ουαλόφωνο τέκνο της Ουαλίας.
Δεν θα γίνω ποτέ τέκνο της Ουαλίας.
Αλλά προσπαθώ ως προς τα ουαλικά.
Ωραία.
Καλύτερα να σας αφήσω να κάνετε
αυτό που κάνει τα βράδια ένας νεαρός πρίγκιπας,
χωρίς υποχρεώσεις και δεσμεύσεις, μακριά απ' το σπίτι του.
Ναι, ασφαλώς, έχω...
Μάλλον θα επιστρέψω στο δωμάτιο.
-Θα φάω εκεί. -Μόνος;
Δεν έχετε...
ξέρετε, κάνει...
Δεν πειράζει, αλήθεια.
Έχω συνηθίσει μια χαρά.
Δεν περνάνε πολύ χρόνο μαζί, πάλι καλά.
Περάστε.
Δεν ξέρω καν πώς αντέχει ο Τέντι να 'ναι στο ίδιο δωμάτιο.
Το κρατάτε αυτό;
Περάστε.
Κυρία Μίλγουορντ.
Πώς σου ήρθε;
Δεν έχει φίλους, τι περίμενες να...
Δεν είσαι φίλος του, δάσκαλός του είσαι.
Ένα παιδί είναι, Σίλβια.
Θεέ μου!
Τον συμπαθείς.
Δεν τον συμπαθώ.
Και τι έγινε άμα τον συμπαθώ;
Όλα καλά εδώ;
Μετράμε ως το δέκα.
Είναι πολύ καλός δάσκαλος.
Σχεδόν ώρα για ύπνο.
Ώρα για ύπνο, μικρούλη.
Δεν θέλω.
Δεν έχεις επιλογή.
Η μαμά κι εγώ θα έρθουμε για καληνύχτα.
Έλα.
Του μαθαίνω ουαλικά.
Δύο, τρία, τέσσερα.
Και έκανες πολύ καλή δουλειά.
Την επόμενη φορά μπορείς να του μάθεις να μετράει ως το εκατό.
Καληνύχτα.
Έτσι γνωριστήκατε;
Σε διαδήλωση;
Κάπως έτσι.
Σε μία μικρή πόλη, το Κάπελ Κέλιν.
Έχω πολλά μέρη να επισκεφτώ.
Δεν θα μπορούσατε να πάτε εκεί.
Έχει βυθιστεί.
Το πλημμύρισε το κράτος.
Νέος αποταμιευτήρας,
για την παροχή πόσιμου νερού στο Λίβερπουλ.
Στην Αγγλία.
Ένα από τα τελευταία καθαρά ουαλόφωνα χωριά του τόπου
τώρα κείτεται στον πάτο μίας λίμνης.
Γι' αυτό είστε τόσο μαχητικός.
Και γι' αυτό τόσοι πολλοί θέλουν...
να με εμποδίσουν.
Εκδίκηση.
Δεν νομίζω ότι είναι εκδίκηση.
Δεν θα 'πρεπε τουλάχιστον.
Αυτό που θέλει ο κόσμος
είναι αυτοδιάθεση.
Να μη σε απαξιώνουν, να μη σε καταδυναστεύουν,
να μη σε κυβερνούν κάποιοι που 'ναι τόσο μακριά,
που δεν σε ξέρουν καν, δεν ξέρουν ποιος είσαι,
ούτε πώς σκέφτεσαι
ούτε τι χρειάζεσαι.
Ναι...
Το ξέρω αυτό το συναίσθημα.
Τι λες να εννοούσε με αυτό που είπε;
Δεν ξέρω.
Κι όταν πήγαμε τον Άντρας για ύπνο, το είδες το βλέμμα του;
Δεν νομίζω ότι έχει δει να το κάνουν αυτό μια μητέρα κι ένας πατέρας.
Να βάζουν το παιδί για ύπνο. Μαζί.
Τι βλέμμα είχε;
Συντετριμμένο.
Είδες;
Τελικά τον λυπάσαι.
Δεν τον λυπάμαι, όχι.
Και τι έγινε άμα τον λυπάμαι;
Να θυμάστε να μη βιαστείτε με την "ατμόσφαιρα".
Είχαν την ευγένεια να με προσκαλέσουν να παρευρεθώ στην ανακήρυξη.
Πρέπει να ξέρετε ότι κάπου τραβάω μία γραμμή.
Έχω ακόμη τις πεποιθήσεις μου.
Ασφαλώς.
Υπάρχει κάτι ακόμη.
Τον λόγο μου...
τον έγραψαν άνθρωποι που δεν με γνωρίζουν,
και δεν αντανακλά ποιος είμαι πραγματικά ή τι πιστεύω
ή τι έμαθα πραγματικά το διάστημα της παραμονής μου στην Ουαλία, και...
θα ήθελα να κάνω μερικές προσθήκες με τη δική μου φωνή,
που θα έρχονται από μένα.
Όπως;
Τα έγραψα στα αγγλικά.
Πρέπει να μεταφραστούν.
Ορίστε.
Θα ρίξω μια ματιά.
1 ΙΟΥΛΙΟΥ 1969
Καλησπέρα σας, είναι το BBC.
Σας καλωσορίζουμε στο βασιλικό πριγκιπάτο της Ουαλίας,
όπου τα ανυπόμονα πλήθη περιμένουν την ανακήρυξη του Πρίγκιπα Κάρολου
σε Πρίγκιπα της Ουαλίας,
τούτη την ιστορική μέρα.
Ναι;
Έλα λοιπόν. Μην αφήνεις το κοινό σου να περιμένει.
Καλημέρα σας και "μπόρε ντα" μέσα απ' το Κάστρο Κερνάρφον,
όπου ολοκληρώθηκαν οι ετοιμασίες για την άφιξη της Αυτής Μεγαλειότητας,
και ασφαλώς για τον νεαρό που μία μέρα θα τη διαδεχτεί.
Μεγάλη προσέλευση του κόσμου σήμερα,
και ανάμεσα στα πλήθη επικρατεί μία ατμόσφαιρα προσμονής, ενθουσιασμού,
καθώς και, θα λέγαμε,
αισθητής έντασης.
Όλα θα πάνε καλά.
Κάρολε!
Θετική η αντίδραση του κοινού.
Ακούστηκαν μόνο μερικές αποδοκιμασίες,
και, κατά τ' άλλα, ο λαός της Ουαλίας
εκφράζει αμέριστη συμπαράσταση.
Δύο λεπτά, Υψηλότατε.
Εγώ, ο Κάρολος,
πρίγκιπας της Ουαλίας,
ορκίζομαι να σας υπηρετώ ψυχή τε και σώματι,
με εγκόσμια πίστη.
Και με αφοσίωση
και ειλικρίνεια,
ορκίζομαι...
να σας υπερασπίζομαι εναντίον όλων έως θανάτου.
Νιώθω μεγάλη υπερηφάνεια
που αναλαμβάνω αυτό το προνόμιο σήμερα
σε αυτόν τον ιστορικό τόπο
και σε αυτό το εντυπωσιακό κάστρο
που βλέπουμε γύρω μας.
Πραγματικά, η...
ατμόσφαιρα
και η συγκίνηση προκαλούν ρίγη.
Ήταν μεγάλη μου τιμή
που με καλωσορίσατε στην Ουαλία,
και που μου άνοιξαν τα μάτια όσον αφορά την οπτική των Ουαλών.
Η Ουαλία διαθέτει μία περήφανη ιστορία,
και είναι απολύτως κατανοητό να επιθυμούν οι Ουαλοί
να διατηρήσουν την κληρονομιά τους, τoν ντόπιο πολιτισμό τους,
την ταυτότητά τους, την προδιάθεσή τους
και την προσωπικότητά τους ως έθνους.
Είναι σημαντικό να το σεβαστούμε αυτό.
Η Ουαλία έχει τη δική της ταυτότητα,
τον δικό της χαρακτήρα,
τη δική της βούληση,
τη δική της φωνή.
Γεια σας.
Πριν να φύγω... ήθελα να σας ευχαριστήσω.
Για όλα.
Χαρά μου.
Άντρας, έλα να δεις ποιος ήρθε.
Ήθελα να σας δώσω αυτό.
Ευχαριστώ.
Τι κάνεις, Άντρας;
Πολύ καλά, ευχαριστώ, Κάρολε.
Πολύ ωραία.
Και τώρα;
Κατευθείαν στην Αγγλία;
Όχι, τετραήμερη περιοδεία στην Ουαλία.
Θα επισκεφτώ κάθε πόλη, θα σφίξω κάθε χέρι...
και θ' ακούσω.
Μπράβο σας.
Τα πήγατε καλά.
Είχα καλό δάσκαλο.
Περίμενε εδώ.
Κάρολε...
Έχω περιέργεια.
Πώς πήρε η οικογένειά σας τις αλλαγές που κάνατε στον λόγο σας;
Αυτή είναι η ομορφιά των ουαλικών.
Δεν πρέπει να κατάλαβαν ούτε λέξη απ' όσα είπα.
ΒΡΕΤΑΝΙΚΟΙ ΓΛΩΣΣΟΔΕΤΕΣ
-Θαρρώ σας αξίζουν συγχαρητήρια, κύριε. -Ευχαριστώ, Στίβεν.
Σας είδα στην τηλεόραση, ήσασταν κομψότατος.
-Μεγαλοπρεπές, έτσι; -Ναι.
Θα θέλετε να φάτε κάτι;
Θα...
-Πού είναι η βασίλισσα; -Αποσύρθηκε για απόψε, κύριε.
Στίβεν, μπορείς να ρωτήσεις αν θα με δεχτεί;
Μάλιστα, κύριε.
Η Μεγαλειότητά της θα προτιμούσε να περιμένατε ως το πρωί.
Αν όμως δεν γίνεται, θα σας δεχτεί για λίγο στο δωμάτιό της.
Περάστε.
Αυτό ήταν;
Αυτή ήταν η επιτροπή υποδοχής;
Τι άλλο μένει να πούμε;
Κάτι σαν...
"Ευχαριστώ" ή "Συγχαρητήρια".
Αν ευχαριστούσαμε ο ένας τον άλλον όποτε κάναμε κάτι σ' αυτήν την οικογένεια,
δεν θα κάναμε τίποτε άλλο.
Γύρισα από μία δύσκολη περιοδεία στην Ουαλία, κατόπιν της ανακήρυξης.
Πήγε καλύτερα απ' ό,τι περίμεναν όλοι.
Ευχαριστώ.
Πήγες στην Ουαλία για να δείξεις σεβασμό,
να τερματίσεις τον διχασμό, όχι να τον επιφέρεις στην οικογένειά σου.
Δεν έκανα κάτι τέτοιο.
Βρήκα την ευκαιρία να διαβάσω τη μετάφραση όσων είπες,
και της τοποθέτησής σου.
Η παρομοίωση των βασάνων της Ουαλίας με τα δικά σου ήταν σαφής.
Αλήθεια;
Αδιαμφισβήτητα.
Για σένα μόνο.
Προφανώς για όλη την Ουαλία.
"Για να αντέξει αυτή η Ένωση,
πρέπει να μάθουμε να σεβόμαστε τις διαφορές του άλλου.
Σε κανέναν δεν αρέσει να τον αγνοούν, να μην τον βλέπουν, να μην τον ακούν".
Άδικο έχω;
Δεν μοιάζουν η δική μου θέση και η θέση των Ουαλών;
Με ακούει αυτή η οικογένεια;
Βλέπει ποιος και τι είμαι; Όχι!
Έχω φωνή;
Πιο δυνατή από ό,τι θα ήθελα.
Πρέπει όλοι μας να ζήσουμε με την απουσία φωνής.
Όλοι μας κάναμε θυσίες και καταπνίξαμε τον εαυτό μας.
Ένα μέρος του φυσικού μας εαυτού χάνεται πάντα.
Αυτό είναι επιλογή.
Δεν είναι επιλογή.
Είναι καθήκον.
Ήμουν στην ηλικία σου όταν μου είπε η προγιαγιά σου, η βασίλισσα Μαίρη,
ότι το να μην κάνω και να μη λέω τίποτα είναι η πιο δύσκολη δουλειά.
Απαιτεί και την τελευταία ρανίδα των δυνάμεών μας.
Δεν είναι φυσικό να είσαι αμερόληπτος, δεν είναι ανθρώπινο.
Ο κόσμος πάντα θα θέλει
να χαμογελάμε, να συμφωνούμε, να συνοφρυωνόμαστε, να μιλάμε.
Και μόλις το κάνουμε,
θα έχουμε πάρει θέση, θα έχουμε εκφέρει άποψη.
Κι αυτό είναι το μόνο που δεν δικαιούται να κάνει η Βασιλική Οικογένεια.
Γι' αυτό πρέπει να κρύβουμε αυτά τα συναισθήματα.
Όσο λιγότερα κάνουμε,
όσο λιγότερο μιλάμε ή συμφωνούμε ή...
Ή σκεφτόμαστε...
ή αναπνέουμε...
ή νιώθουμε ή υπάρχουμε...
Τόσο το καλύτερο.
Ίσως να μη μου είναι τόσο εύκολο όσο είναι σε σένα.
-Γιατί; -Γιατί εγώ...
έχω καρδιά.
Προσωπικότητα.
Γνώμη δική μου και βούληση.
Δεν είμαι μόνο ένα σύμβολο.
Μπορώ να ηγηθώ, όχι μόνο φορώντας στολή ή κόβοντας κορδέλες,
αλλά δείχνοντας στον κόσμο ποιος είμαι.
Μαμά, έχω φωνή.
Θα σου πω ένα μυστικό.
Κανείς δεν θέλει να την ακούσει.
Αναφέρεσαι στη χώρα...
ή στην οικογένειά μου;
Κανείς.
Εκεί στον χώρο του στέμματος,
γύρω απ' τα θνητά μηλίγγια του βασιλιά,
ο Χάρος έχει την αυλή του.
Εκεί κάθεται ο σαχλός,
εμπαίζοντας το κύρος του, χλευάζοντας τη λαμπρότητά του,
του επιτρέπει μια πνοή,
μια σύντομη σκηνή, να εξουσιάζει,
να 'ναι δεινός, με το βλέμμα να σκοτώνει,
τον ξεγελά με εγωισμό και κενοδοξία,
σαν η σάρκα που τη ζωή μας περιτειχίζει να 'ταν μπρούντζος αδιαπέραστος,
και, προς διασκέδαση, έρχεται στο τέλος
και με μία μικρή καρφίτσα
τρυπάει τον τοίχο του κάστρου,
και αντίο, βασιλιά!
Σκεπάστε τα κεφάλια σας,
και μη χλευάζετε σάρκα κι αίμα
με ιερή ευλάβεια.
Εγκαταλείψτε τον σεβασμό,
την παράδοση,
την εθιμοτυπία και το τυπικό,
διότι με παρεξηγήσατε τόσο καιρό.
Ζω με ψωμί όπως εσείς,
νιώθω απουσία,
γεύομαι βάσανα,
χρειάζομαι φίλους.
Έτσι άθυρμα που είμαι,
πώς μπορείτε να μου λέτε...
ότι είμαι βασιλιάς;
Ένα φιλαράκι έχω Που μένει στου Μπάκιγχαμ τ' Ανάκτορα
Κάρολο Γουίνδσορ τον λένε
Πήγα μια φορά και του χτύπησα την πόρτα
Και άνοιξε η μαμά του και μου είπε
"Ο Κάρολος παίζει πόλο σήμερα
Ο Κάρολος παίζει πόλο με τον μπαμπά του"
Ελάτε να τραγουδήσουμε μαζί Νέοι και γέροι
Επιτέλους απέκτησε πρίγκιπα Η γη του τραγουδιού
Ο Κάρολος παίζει πόλο σήμερα
Ο Κάρολος παίζει πόλο με τον μπαμπά του
Ελάτε να τραγουδήσουμε μαζί Νέοι και γέροι
Επιτέλους απέκτησε πρίγκιπα Η γη του τραγουδιού
Υποτιτλισμός: Μάρθα Λυρώνη